**A Szekszárdi Waldorf Óvoda, Iskola és Alapfokú Művészeti Iskola közzétételi listája**

**a 2017/2018-as nevelési évre, illetve tanévre**

Az intézmény neve: ***Szekszárdi Waldorf Óvoda, Általános Iskola és Alapfokú Művészeti Iskola***

Székhelye: 7100 Szekszárd, Rákóczi u. 132.

OM: 200770

Az intézményt képviseli: Csákó Fruzsina

Az intézmény telefonszáma: 74-311-104

A közzétételi lista készült 2017. október 19-én, a 2017. október 1-ei állapotoknak megfelelően, a 229/2012 (VIII. 28) Korm.rendelet előírásai szerint.

**Felvételi eljárás, beiratkozás**

Intézményünkbe a jelen tanévre (2017/2018) jelentkezés lehetősége és felvétel esetén a beiratkozás folyamatos a szabad férőhelyek függvényében. Speciális oktatási rendszerünkből adódóan felvételi folyamatunk is sajátságos. Ennek rendjét az intézmény Szervezeti és Működési Szabályzata tartalmazza, illetve részletes leírás a ’Felvételi folyamat’ fül alatt található. A 2018/2019-es tanévre vonatkozóan az óvodai, iskolai beiratkozás időpontja a város által meghatározott időpontban történik. Ezt megelőzően már lezajlik a felvételi folyamata. Speciális igényű tanulókat a csoport- és osztálylétszám 10%-áig tudunk fogadni.

Az alapító okiratunkban rögzítettek szerint intézményünk 1 (vegyes korösszetételű) csoportos óvoda, 1-8. évfolyamos általános iskola és ’A magyar Waldorf iskolák kerettantervében’ meghatározott módon működő alapfokú művészeti iskola.

Az iskolában a tanuló a Waldorf-kerettanterv szerinti kötelező, komplex, csoportos „Waldorf művészeti nevelés” képzésben ingyenesen, térítési díj vagy tandíj fizetése mellett vesz részt (2011. évi CXC. törvény a nemzeti köznevelésről, 20/2012. (VIII.31.) EMMI rendelet és 229/2012. (VIII.28.) Korm. rend. kiegészítve a Magyar Waldorf Szövetség 2013. szeptember 30-án kelt jogi állásfoglalásával). A szülő tanév elején tett írásbeli nyilatkozata alapján kerül megállapításra, hogy a tanuló az érintett képzést ingyenesen, térítési díj vagy tandíj megfizetése mellett jogosult igénybe venni. A művészeti képzés térítési díja a 2017/2018-as tanévben gyermekenként 12.000 Ft.

A 2017/2018. tanévben a teljes árú iskolai étkezési térítési díj 650 Ft/adag, az óvodai 590 Ft/adag. Étkezési díj térítési kedvezménye: A gyermekek védelméről és a gyámügyi igazgatásról szóló 1997. évi XXXI. törvény által a gyermekek étkezéséhez megállapított normatív kedvezmények alapján.

**A fenntartó nevelési-oktatási intézmény munkájával összefüggő értékelésnek nyilvános megállapításai és időpontja**:

A fenntartó irányítói tevékenységének része a köznevelési intézmény pedagógiai-szakmai tevékenységének ellenőrzése. A fenntartó hatáskörrel rendelkezik az intézmény hatékonyágának és pedagógiai-szakmai eredményességének a megítélésében.

Jelen ellenőrzésre a nemzeti köznevelésről szóló 2011. évi CXC. törvény 83.§-ának (2) bekezdés e) pontja alapján került sor az ellenőrzési terv szerint **2017. augusztus 31.-én**.

**Az ellenőrzés területei**

* Az intézmény gazdálkodása
* A működés törvényessége
* A szakmai munka terve
* Gyermek és ifjúságvédelmi tevékenység
* A tanuló és gyermekbalesetek megelőzésére tett intézkedések

**Megállapítások, értékelés**

***Az intézmény gazdálkodása***

Az intézmény költségvetése a 2017/18. tanévre elkészült, melyet a fenntartó ellenőrzés után elfogadott azzal, hogy a szeptember végi tényleges létszám alapján azt véglegesíti.

A tanév működési feltételeit a költségvetés biztosítja. A következő tanév feltételeinek előkészítésére / új tanterem biztosítás és berendezés/ forrásteremtés közös feladatát célul tűzte ki.

A tanévkezdéshez szükséges taneszközök beszerzése megtörtént, rendelkezésre állnak.

A pedagógus létszám alakulása:

6 teljes állású osztálytanító

1 teljes állású napközis nevelő

1 75 %-ban foglalkoztatott pedagógus, aki gyógypedagógiai és tanítási feladatokat lát el

3 óraadó tanár (mozgás, zene, francia)

2 óvodapedagógus

***A működés törvényessége***

A fenntartó a következő dokumentumokat tekintette át:

* Tantárgyfelosztás
* Pedagógusok óraszáma
* Igazgatási feladatok egyéni elosztása a Tanári Kollégiumon belül
* Tanévrend
* Órarend
* SZMSZ, azon belül a Házirend

A fenti dokumentumokat a fenntartó jóváhagyta.

***A szakmai munka terve***

Az intézmény az iskola feladatellátás tekintetében is a pedagógiai programot a Waldorf kerettanterven alapuló helyi tanterv szerint hajtja végre.

A tanulók tanórán kívüli fejlesztését a fejlesztő foglalkozások biztosítják.

A pedagógusok továbbképzési terve:

A 3 éves Posztgraduális Waldorf tanárképzés 1. évfolyamon részt vesz 2 fő.

A 3 éves Posztgraduális Waldorf tanárképzés 3. évfolyamon részt vesz 2 fő.

Közoktatási intézményvezető képzésen részt vesz 1 fő.

***Gyermek és ifjúságvédelmi tevékenység***

A Tanári Konferencia határozatban dönt minden tanév elején a gyermekvédelmi felelős személyéről. A gyermekvédelmi felelős rendszeresen tartja a kapcsolatot a Családsegítő és Gyermekjóléti Szolgálattal és tájékozódik az általuk kínált programokról és lehetőségekről.

A heti rendszerességgel ülésező Tanári Konferencia mindig időt biztosít az osztálytanítók részére, hogy az 1997. évi XXXI. törvény ismeretében jelezhessék, ha osztályukban valamelyik gyermeknél problémát észlelnek. Az osztálytanítók - a Pedagógiai Programban rögzítettek szerint- havi rendszerességgel Szülői Estet tartanak, ahol a szülőket tájékoztatják az iskolában folyó oktató-nevelő munkáról. Ezen kívül havonta, illetve igény szerinti rendszerességgel fogadóórák keretében a személyes tapasztalatok és problémák megbeszélésére is sor kerül.

A Tanári Konferencia a jegyző határozata alapján minden tanévben figyelembe veszi a HH-s vagy HHH-s gyerekek létszámát, hogy számukra a megfelelő kedvezményeket biztosítani tudja.

A tanulási és/vagy beilleszkedési problémákkal küzdő gyermekek esetén az osztálytanító a szülővel is együttműködve tanácsolja a Pedagógiai Szakszolgálatnál a vizsgálatot. Másik iskolából érkező gyermek esetén az osztálytanító tájékozódik, illetve szülői nyilatkozatot kér, hogy a szülő minden szükséges dokumentumot rendelkezésre bocsájtott és ezek ismeretében végzi tanító-nevelő munkáját. Az osztálytanító a fejlesztőpedagógussal együttműködve szem előtt tartja a soron következő felülvizsgálati időpontokat és a szülők figyelmét is felhívja erre. Az intézmény a Pedagógiai Szakszolgálat által előírt gyakorisággal nyújtja az SNI besorolást kapott gyerekek számára a fejlesztő órákat.

Az iskolaorvos által gyógytornát előírt diákok számára az intézmény gyógytestnevelő pedagógus közreműködésével biztosítja a fejlesztő órákat.

2017/2018 tanév:

HH-s és HHH-s diákok létszáma: 1

SNI-s tanulók létszáma: 3 fő

Gyógytornán résztvevő gyerekek létszáma: 10 fő

***A tanuló és gyermekbalesetek megelőzésére tett intézkedések***

Az első évfolyamra felvételt nyert 1 cukorbeteg tanuló, ezért a tanári kar teljes létszámban részt vett a helyi gyermekkórház által biztosított 3 órás továbbképzésen a betegség tüneteiről és az inzulin adagolás gyakorlatáról. Minden osztálytanító az első tanítási napon külön tájékoztatót tart a gyerekeknek a tanuló állapotáról és a tudnivalókról.

A nyári felújítási munkák elkészültek. Rendezett, biztonságos, otthonos tantermek várják a gyerekeket. A folyosó rendje megfelelő. Az udvar aktuális karban tartása is megtörtént.

A gyermek felügyeleti rend biztosított.

A tanulókat felkészítik a balesetek elkerülésére, megelőzésére, továbbá ismertetik velük a házirendet – ez a tanévkezdés órai program részét képezi.

A tűzvédelmi oktatás szeptemberben fog megvalósulni.

**Az óvoda ellenőrzése**

Az óvoda belső tere, udvara védett, biztonságos, balesetvédelem szempontjából átgondolt feltételeket biztosító az óvodás gyerekek nevelése számára. Eszközrendszere továbbfejlesztendő. Az intézményi dokumentáció a törvényi előírásoknak rendben eleget tesz.

Az óvodai munka jó légkörű, otthonos, biztonságos, barátságos, gondoskodó, jó szakmai eredményességgel biztosítja a gyerekek fejlődését életkori sajátosságok messzemenő figyelembe vételével. A törvényi követelményeknek megfelelő gyermek centrikus tevékenység zajlik. Szülőkkel a kapcsolat tartalmas, mély, együttműködő, kölcsönös megbecsülésen alapuló.

**Megállapítások listája:**

Tolna Megyei Államháztartási Iroda ellenőrzése a 2015/2016. és a 2016/2017-es tanévre vonatkozóan. A támogatások igénybevételének alapját képező mutatószámok megalapozottságának, az elszámolás szabályszerűségének, a vizsgált időszakra vonatkozó költségvetési törvényben megfogalmazott igénybevételi feltételek teljesülésének vizsgálata.

Tolna Megyei Kormányhivatal törvényességi ellenőrzése a 2016/2017-es tanévre vonatkozóan.

Tolna Megyei Kormányhivatal Népegészségügyi Osztályának ellenőrzése 2017. június 14-én, közegészségügyi hiányosságok megszüntetésének elrendelése.

A 2016/2017-es tanévben intézményünkben pedagógiai-szakmai ellenőrzés nem történt.

**A nevelési-oktatási intézmény nyitva tartásának rendje:**

Nyitva tartás: nevelési napokon 7.30-16.30-ig.

A nevelési év időtartama: 2017. szeptember 01.-2018. augusztus 31.

**A nevelési év rendje**

Első nevelési nap: 2017. szeptember 01.

Őszi szünet: 2017. október 30.-november 03.

Téli szünet: 2017. december 21.-2018. január 02.

Sí szünet: 2018. február 05.-09.

Tavaszi szünet: 2018. március 30.-április 06.

Utolsó tanítási nap: 2018. június 15.

Az óvoda nyári nyitva tartása: 2017. június 18-június 29. 7:30-16.30-ig

Az óvoda zárva tart 2017. július 02.-augusztus 31.-ig, ügyelet a szülők 2018. április 20-ig leadott igénye alapján.

**Jelentősebb ünnepek, események**

2017. augusztus 31. Évnyitó

2017. szeptember 16. Szüreti felvonulás

2017. szeptember 29. Mihály nap

2017. október 26. Nyílt nap

2017. október 27. Őszi évszakünnep

2017. november 09. Márton ünnep

2017. december 02. Adventi bazár

2017. december 06. Szent Miklós

2017. december 20. Adventi Kert

2017. december 23. Pásztorjáték

2018. január 26. Félévzárás

2018. február 02. Farsang

2018. március 24. Waldorf nap

2018. március 29. Tojáskeresés

2018. április 09. Elsősök ’felvételije’

2018. május 10. 8. osztályosok éves munkájának bemutatói

2018. május 19. Pünkösdi kirándulás

2018. június 07.-08. Dráma nap

2018. június 23. Ballagás, évzáró

**Pedagógusok végzettsége**

|  |  |  |  |
| --- | --- | --- | --- |
| **Tantárgy** | **Létszám** | **Végzettség** | **Megjegyzés** |
| **Angol nyelv** | 3 fő | egyetem | tanító |
| főiskola | Waldorf osztálytanító, tanító – angol műveltségterület |
| egyetem | Waldorf osztálytanítói képzés folyamatban |
| **Fafaragás** | 1 fő | egyetem | Waldorf osztálytanító |
| **Francia nyelv** | 1 fő |  |  |
| főiskola | tanító, francia műveltségterület |
| **Kertművelés** | 1 fő | egyetem | biológia szak  Waldorf osztálytanító |
| **Osztálytanító** | 6 fő | főiskola | tanító, francia műveltségterület |
| főiskola | Waldorf osztálytanító, angol tanító |
| főiskola | tanító, magyar műveltségterület  Waldorf osztálytanítói képzés folyamatban |
| főiskola | háztartás-ökonómia - életvitel szakos tanár  Waldorf osztálytanítói képzés folyamatban |
| egyetem | Waldorf osztálytanító, biológia szak |
| egyetem | tanító, Waldorf osztálytanítói képzés folyamatban, angol szak |
| **Testnevelés** | 1 fő | főiskola |  |
| **Zene** | 1 fő | egyetem |  |
| **Gyógypedagógus** | 1 fő | főiskola |  |
| **Napközis** | 1 fő | egyetem | matematika szak |
| **Óvodapedagógus** | 2 fő | főiskola | fejlesztő pedagógus, Waldorf extra lesson pedagógus |
| főiskola |  |

**Nevelő-, oktató munkát közvetlen segítők**

|  |  |  |  |
| --- | --- | --- | --- |
|  | **Létszám** | **Végzettség** | **Megjegyzés** |
| **Dajka** | 1 | OKJ dajka |  |
| **Jelmez-és viselettáros** | 0.5 | érettségi |  |
| **Könyvtáros** | 0.5 | érettségi |  |
| **rendszergazda** | 0.5 | informatikus |  |

Az országos mérés-értékelésnek eredményei megtalálhatóak a <https://www.kir.hu/okmfit/kereso.aspx?t=i>  .

**Az intézmény lemorzsolódási, évismétlési mutatói**

A 2016/2017-es tanévhez képest a 7 óvodáson és a 11 első osztályoson kívül 4 új tanuló érkezett iskolánkba, 2 fő máshol folytatja tanulmányait. Évismétlésre nem köteleztünk egy tanulót sem. Lemorzsolódásra veszélyeztetett tanulónk nincs.

**Hétvégi házi feladat szabályai, iskolai dolgozatok szabályai**

Speciális Waldorf tantervünknek megfelelően a házi feladatok és egyéb iskolai feladatok rendje osztályonként változik, az osztálytanítók által meghatározott szabályok szerint.

**Az osztályozó vizsga tantárgyankénti, évfolyamonkénti követelményei**

Az osztályozó vizsga tantárgyankénti és évfolyamonkénti követelményeit az "A magyar Waldorf-iskolák kerettanterve" (Magyar Waldorf Szövetség 2013) tartalmazza a Követelmények – Ismeretek/ fejlesztési követelmények részben.

         Az alsó négy évfolyamon Magyar nyelv és irodalom és Számtan és matematika tárgyakból kell osztályozóvizsgát tenni.

**Iskolai osztályok száma, illetve az egyes osztályokban a tanulók létszáma**

|  |  |
| --- | --- |
| **Osztály** | **Létszám** |
| 1. | 11 |
| 2. | 7 |
| 3. | 13 |
| 4. | 13 |
| 5. | 11 |
| 7. | 8 |
| 8. | 2 |

**Óvodai létszám**

|  |  |
| --- | --- |
| **Csoport** | **Létszám** |
| 1 | 19 |

Az intézmény közzétételi listájához tartozik továbbá az intézmény Szervezeti és Működési Szabályzata, Pedagógiai Programja, Helyi Nevelési Programja és Házirendje.